cyanic-selkie/wikianc huggingface dataset:
Մարիո Սուարես
«Մալյորկա»
2008 թվականի հուլիսի 3-ին Սուարեսը 800 000 եվրոյով տեղափոխվել է «Մալյորկա» ՝ ակումբի հետ կնքելով քառամյա պայմանագիր։ Մարիոն Պրիմերայում իր առաջին գոլը խփել է 2009 թվականի սեպտեմբերի 19-ին, երբ նրա թիմը 4:0 հաշվով ջախջախել է «Տեներիֆեին» ։ Իսպանիայի առաջնության 2009/10 մրցաշրջանում նա «Մալյորկայի» կազմում անցկացրել է 34 խաղ և օգնել թիմին որակավորվել ՈՒԵՖԱ Եվրոպայի լիգայի համար։
«Ատլետիկո Մադրիդ» (2010-2015)
2010 թվականի հունիսի 5-ին Մարիո Սուարեսը տեղափոխվել է իր նախկին ակումբ՝ «Ատլետիկո Մադրիդ»։ Տրանսֆերի արժեքը կազմել է 1,8 մլն եվրո։ Մադրիդցիները օգտվել են հետգնման իրավունքից, գործողության ժամկետը կազմել է 24 ամիսъ սկսած Սուարեսի «Մալյորկայից» «Ատլետիկո» տեղափոխվելու օրվանից ։ 2010/11 մրցաշրջանում Մարիոն տեղի համար մրցակցել է բրազիլացի Պաուլ Ասունսանի հետ ։ Ակումբի կազմում նա առաջին գոլը խփել է 2011 թվականի ապրիլի 10-ին՝ աչքի ընկնելով «Սոսիեդադի» դեմ հաղթական խաղում (3:0) ։
2011/12 մրցաշրջանում Սուարեսը դարձել էր «Ատլետիկոյի» հիմնական կենտրոնական կիսապաշտպաններից մեկը իր թիմակիցներ Գաբիի և Տյագո Մենդիշի հետ միասին։ Մարիոն անցկացրել է 14 խաղ Եվրոպայի լիգայի 2011/12 թվականների խաղարկությունում, ներառյալ կիսաեզրափակչի՝ «Վալենսիայի» և եզրափակչի՝ «Աթլետիկ Բիլբաոյի» դեմ խաղերը, որտեղ Սուարեսը և Գաբին հաջողությամբ հանդես են եկել բասկերի կիսապաշտպանների դեմ ։ «Ատլետիկոն» հաղթել է 3:0 հաշվով, իսկ Մարիո Սուարեսն ստացել է իր երկրորդ մրցանակը ակումբի կազմում (2010 թվականի ՈՒԵՖԱ Սուպերգավաթից հետո)։
Սուարեսը դուրս է եկել խաղադաշտ 2012 թվականի ՈՒԵՖԱ Սուպերգավաթի խաղին, որտեղ «Ատլետիկոն» ջախջախել է «Չելսիին» 4:1 հաշվով, Ֆալկաոյի հեթ-տրիկի և Միռանդայի գոլի շնորհիվ ։ Միակ գնդակը 2012/13 մրցաշրջանում Մարիոն խփել է «Ռայո Վալենկանոյի» դարպասին, երբ «մատրասնիկները» հաղթել են 4:3 հաշվով։  Իսպանիայի գավաթի խաղարկությունում Սուարեսը խաղացել է մրցաշարի բոլոր փուլերում։ Նա եզրափակչում անցկացրել է 120 րոպե՝ խաղալով հիմնական և ավելացված ժամանակում Մադրիդի «Ռեալի» դեմ խաղում, որը ավարտվել է «Ատլետիկոյի» հաղթանակով (2:1)։ Այդ հաջողությունը «Ատլետիկոյին» հնարավորություն է տվել ոչ միայն նվաճել գավաթը, այլ նաև 14 տարվա ընթացքում առաջին անգամ հաղթել մադրիդյան դերբիում ։
Սուարեսը մրցաշրջանի սկզբում անցկացրել է երկու խաղ Իսպանիայի Սուպերգավաթի խաղարկությունում ընդդեմ «Բարսելոնայի»։ Երկու խաղն էլ ավարտվել է ոչ-ոքի, սակայն կատալոնացիները հասել են ընդհանուր հաջողության՝ Նեյմարի խփած գոլի շնորհիվ ։ 2013 թվականի սեպտեմբերի 24-ին Սուարեսը վնասել է ծունկը Պրիմերայի՝ «Օսասունայի» դեմ խաղում և այդ վնասվածքի պատճառով բաց թողել երեք ամիս (նոյեմբերի սկզբից) ։ Մարիոն խաղադաշտ է վերադարձել 2014 թվականի փետրվարի 2-ին «Վիսենտե Կալդերոնում» անցկացվող «Ռեալ Սոսիեդադի» դեմ խաղում (4:0)։
«Ատլետիկոն», որն անցած մրցաշրջանում զբաղեցրել էր երրորդ հորիզոնականը, կարողացել է արժանանալ 18 տարեկանների Իսպանիայի առաջնության ոսկե մեդալի․ հաղթանակը նրանք ձևակերպել են վերջին տուրում, «Բարսելոնայի» հետ խաղալով ոչ-ոքի մրցակցի՝ իրենց հիմնական հակառակորդի դաշտում ։ Բացի այդ, «Ատլոտիկոն» հասել է Չեմպիոնների լիգայի եզրափակիչ՝ այդտեղ զիջելով «Ռեալին», չնայած ունեին առավելություն մինչև հիմնական ժամանակի ավարտը ։ Սուարեսը չի մասնակցել եզրափակիչ խաղին, չնայած եղել է «Չելսիի» հետ հակամարտության երկու կիսաեզրափակիչ խաղերի հիմնական կազմում։
2014 թվականի օգոստոսի 10-ին՝ մինչմրցաշրջանի «Վոլֆսբուրգի» դեմ խաղում, Սուարեսը ստացել է գլխի վնասվածք իր թիմակից Կրիստիան Անսալդիի հետ բախման պատճառով և հոսպիտալացվել ։ Դա չի խանգարել նրան դուրս գալ խաղադաշտ Իսպանիայի Սուպերգավաթի՝ Մադրիդի «Ռեալի» դեմ առաջին խաղում, որը ավատվել է ոչ-ոքի (1:1)։ Որոշիչ խաղում, որը անցկացվել է «Ատլետիկոյի» դաշտում, «մատրասնիկները» հաղթել են «Ռեալին» նվազագույն հաշվով և ապահովել իրենց տիտղոսը։ Մարիոն մնացել է պահեստայինների կազմում ։
Հաջորդ տարվա մարտի 17-ին Սուարեսը խփել է իր առաջին գնդակը 2014/15 մրցաշրջանում, այդ գնդակը դարձել է միակը Չեմպիոնների լիգայի 1/8 եզրափակչի «Ատլետիկոյի» և Լևերկուզենի «Բայերի» երկրորդ խաղում։ Եզրափակիչ սուլիչից հետո Մարիոն իրացրել է հետխաղյա տասնմեկ մետանոցներից մեկը և օգնել մադրիդցիներին դուրս գալ 1/4 եզրափակիչ ։ Այդտեղ «Ատլետիկոն» նորից հանդիպել է «Ռեալի» հետ և հերթական դերբիում զիջել 0:1 հաշվով։
«Ֆիորենտինա»
2015 թվականի հուլիսի 24-ին Սուարեսը տեղափոխվել է Իտալական «Ֆիորենտինա», որտեղից նույն ամռանը «Ատլետիկո» էր տեղափոխվել Ստեֆան Սավիչը։ Մարիոն «Ֆիորենտինայի» կազմում անցկացրել է 13 խաղ՝ խփելով ընդամենը մեկ գնդակ Իտալիայի առաջնության 11-րդ տուրի՝ «Ֆրոզինոնեյի» դեմ խաղում ։
«Ուոթֆորդ»
2016 թվականի հունվարի 30-ին Սուարեսը պայմանագիր է կնքել «Ուոթվորդի» հետ՝ 4,5 տարի ժամկետով ։ Մարիոյին ակումբ հրավիրել էր թիմի գլխավոր մարզիչ Կիկե Ֆլորեսը, որը 2009-2011 թվականներին գլխավորել էր «Ատլետիկոն»։ Սուարեսը Պրեմիեր լիգայում իր նորամուտը կատարել է փետրվարի 3-ին՝ դուրս գալով փոխարինման «Ուոթֆորդ»-«Չելսի» խաղում (0:0) ։
Կարիերան հավաքականում
Մարիո Սուարեսը հանդես է եկել Իսպանիայի պատանեկան բոլոր հավաքականներում՝ 16-21 տարեկանների թիմերում։ Նա մասնակցել է 2007 և 2009 թվականների աշխարհի երիտասարդական առաջնություններին, իսկ մինչև այդ դարձել է Եվրոպայի պատանեկան առաջնության հաղթող (2006)։ 2013 թվականի փետրվարին Իսպանիայի ազգային հավաքականի գլխավոր մարզիչ Վիսենտե դել Բոսկեն Մարիոյին հրավիրել է հավաքական, որպեսզի նա փոխարինի վնասվածք ստացած Խավի Ալոնսոյին, և փետրվարի 6-ին Սուարեսը կատարել է նորամուտը Իսպանիայի հավաքականի կազմում՝ մասնակցելով Ուրուգվայի հավաքականի դեմ ընկերական խաղին (3:1 հոգուդ իսպանացիների) ։ Հետագայում Սուարեսը մասնակցել է նաև 2014 թվականի աշխարհի առաջնության որակավորման փուլի՝ Ֆինլանդիայի հավաքականի դեմ խաղին (2013 թվականի փետրվարի 6) և Նիդերլանդների դեմ ընկերական խաղին (2015 թվականի մարտի 31) ։
Ձեռքբերումներ
«Ատլետիկո Մադրիդ» Ընդհանուր՝ 6 տիտղոս
Իսպանիայի հավաքական (մինչև 19)
Ելույթների վիճակագրություն
(2017 թվականի փետրվարի 25-ի տվյալներով)
Ծանոթագրություններ
Կատեգորիա:Իսպանիայի հավաքականի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Ուոթֆորդի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Ռայո Վալեկանոյի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Անտառապետություն
Տնկարաններում աճեցնում է տնկանյութ, պահպանում անտառները հրդեհներից, ապօրինի անտառահատումներից, հետևում անտառահատումների կանոնների պահպանմանը, պայքարում վնասատուների և հիվանդությունների դեմ։
Անտառապետության տարածքն, չնայած բնակչության թվին և անտառի խտությանը, տարբեր է՝ մի քանի 100 հեկտարից մինչև մի քանի հարյուր հազար հեկտար։ ՀԽՍՀ-ում կա շուրջ 90 անտառապետություն, որոնց տնօրինության տակ են գտնվում ավելի քան 300 հազար հեկտար անտառներ և անտառային բույսեր։
Աննա Դավիա Բեռնուցցի
Աննա Դավիա (դ'Ավիա) Բեռնուցցի (Anna Davia (D’Avia) Bernucci, Anna Davia di (de) Bernucci ), իտալացի սոպրանո, որը հանդես է եկել ռուսական բեմում։
Ծագում
Հավանաբար, Աննա Դավիա Բեռնուցցին պետք է նույնացնել Աննա Դա Վիայի հետ, ով եղել է նեբյուացի (Nebiu) Օսվալդոյի և Մադդալենի դուստրը։ Նա ծնվել է 1743 թվականի հոկտեմբերի 16-ին, մկրտվել է հաջորդ օրը Բելունո գավառի Պիևե դի Կադորե քաղաքում ։ Բելգիացի երաժշտագետ Ֆետին, որից հետո նաև շվեյցարացի երաժշտական քննադատ Մոզերը նրան ներկայացրել են, որպես Բելունոյում ծնված։ Սակայն, Դավիա ազգանունն այնտեղ չի հանդիպում, և, հավանաբար, այն ձեւափոխվել է արտասահմանում երկար ապրելու ընթացքում` դառնալով ազգանունները Դա Վիա։
Մասնագիտական գործունեություն
Հայտնի չէ, թե ինչ երաժշտական կրթություն է ստացել Աննան։ Նրա մասնագիտական գործունեության մասին առաջին տեղեկությունները Ամստերդամում իտալական թատրոնի բեմում աշխատելու մասին վերաբերում են 1761 թվականին։
1776 թվականին Աննա Դավիան հանդես է եկել Վարշավայում։ Այնտեղ նա հանդիպել է հետման Միխայիլ Կազիմիր Օգինսկուն, որը նրանից երեք տարի մեծ էր։ Աննայի  եւ Միխայիլի միջև սիրավեպն ավարտվել է նրանով, որ երգչուհին համաձայնվել է հանդես գալ Բելառուսիայի հնագույն քաղաքներից մեկի` Սլոնիմի թատրոնի բեմում եւ երեք տարի ապրել այնտեղ։ Ըստ Անջեյ Ցեխանովեցկիի նա նույնիսկ գրավոր համաձայնագիր է ստորագրվել 1777 թվականի մարտի 1-ին, որտեղ նշված է եղել ամսական աշխատավարձի չափը` 25 դուկատ ։ Երգչուհին ժամանել է Սլոնիմ ու սկսել է աշխատել Օգինսկիի թատրոնում, բայց ներկայումս անհայտ պատճառներով համաձայնագիրը կորցրել է ուժը եւ 1777 թվականի ամռանը Աննա Դավիան վերադարձել է Վարշավա ։
1777 թվականին Աննա Դացիան ելույթներով հանդես է եկել Վարշավայում` իտալացի կոմպոզիտոր Էջիդիո Դունիի «Իր Բնորդուհուն սիրահարված նկարիչը» օպերայում Լաուրետիի դերում և Դ. Պաիզելլոյի «Գալանտ տերը» օպերայում։ Այս շատ հաջողված դերի մասին հիշատակվել  է դեռեւս 1785 թվականին։ Նա որոշ ժամանակ ապրել է Վարշավայում, իսկ հետո տեղափոխվել է Գրոդնո, որտեղ ծանոթանում է իր հասակակցի` հասարակական-քաղաքական գործիչ Էնթոնի Տիզենհաուզին ։ Նա նրան առաջարկել է աշխատել Գրոդնոյի իր թատրոնում եւ Աննա համաձայնվել է։ Որոշ ժամանակ նա աշխատել է Գրոդնոյում, բայց հետո նրան գրավել է մայրաքաղաքի բեմը։
1779 թվականի վերջից մինչև 1780 թվականի սկիզբը նրան ընդունել են աշխատանքի Պետերբուրգի Օպերա Բուֆֆայում ։ Նա ելույթներով հանդես է եկել Ջովանի Պաիզելլոյի «La frascatana» օպերայում։ Դա սկիզբն էր փայլուն կարիերայի։ Ինչպես նշում է Մոզերը, արդեն 1789 թվականին նա դարձավ կայսերական թատրոնի թատերախմբի մի մասը, երգելով Պաիզելլոյի «Կեղծ սիրեկանը» օպերայում (La finta amante)` բելառուսական Մոգիլյով քաղաքում կայսրուհի Եկատերինա II-ի և Սրբազան Հռոմեական կայսրության կայսր Իոսիֆ II - ի հանդիպմանը։
1782 թվականին այն ընդունվել է պետերբուրգյան պալատական բեմ, 2800 ռուբլի կենսաթոշակով, որտեղ Օպերա Բուֆֆայի «առաջին երգչուհին էր եւ Օպերա սերիայի երկրորդ երգչուհին»։ Այդ ընթացքում Աննան մասնակցել է Պաիզելլոյի բազմաթիվ ներկայացումների, այդ թվում` դարձել է Ռոզինայի դերի առաջին կատարողը Սևիլյան Սափրիչ օպերայում, որի պրեմիերան տեղի է ունեցել 1782 թվականի սեպտեմբերի 26 (15)-ին Պետերբուրգի Ձմեռային պալատում։ Նա նաև երգել է «Լուսնային աշխարհը» օպերայում և «Հիսուս Քրիստոսի կրքերը» օրատորիայում, 1783 թվականին։
1784 թվականի փետրվարի 1-ին մինչև պայմանագրի ժամկետի ավարտը  հիվանդության պատճառով ծառայությունից ազատման միջնորդություն է ներկայացրել, սակայն 1785 թվականի ապրիլի 1-ին նրա հետ նոր պայմանագիր է կնքվել երեք տարով, 3300 ռուբլի կենսաթոշակով, բենեֆիսով եւ 500 ռուբլի «վոյաժային գումարով։ Հնարավոր է, որ այս բարձրացմանը նպաստել է իշխան Ալեքսանդր Բեզբորոդկոյի «հովանավորումը»,  որը երգչուհու սիրեկանն է եղել 1780-1790-ական թվականներին։
1785 թվականի հունվարին Աննա Դավիան Վարշավայում կատարել է Պաիզելլիի «Սպասուհի տիկինը» օպերայի գլխավոր դերը, իսկ հետո, վերադառնալով Պետերբուրգ, երգել է Ջանինիի պարտիան Ջուզեպպե Սարտիի «Երեւակայական ժառանգները» օպերայում։
Հավանաբար, 1780-1784 թվականներին Աննա Դավիան ծանոթացել է Ջովաննի դե Բերնուցցիի հետ, որը նույնպես երգիչ է օպերա բուֆֆայի երգիչ էր և դարձել է նրա կինը։ Բայց դա չի խոչընդոտել նրան բավականին հագեցած իրադարձություններով կյանքը շարունակել, հաջող ելույթներով ու սիրեկանների հետ հարաբերություններով, որը բազմիցս նշվում է նրա ժամանակակիցների վավերագրություններում։
Արտաքսումը Ռուսաստանից
Եկատերինա II-ի պետական քարտուղար Անդրիան Գրբովսկին գրել է, որ Բեզբորոդկոն Դավիայի վրա ծախսել է մեծ գումարներref>Молева Нина Михайловна, «Дмитрий Григорьевич Левицкий», М., «Искусство», 1980, с. 111—112, տալով նրան «ամենամսյա 8000 -ական ռուբլի ոսկով եւ Իտալիայում արձակուրդում եղած ժամանակ նրան նվիրել է 500 000 ռուբլու չափով փող եւ ադամանդներ։ Բեզբորոդկոյի կողմից նման շռայլությունն էլ Եկատերինա II -ին դրդապատճառ է հանդիսացել, Դավաիան Ռուսաստանի սահմաններից 24 ժամում արտաքսվի։
Սանկտ-Պետերբուրգից հետո Աննան կրկին ժամանել է Սլոնիմ եւ հանդես է եկել Օգինսկի թատրոնի բեմում։ Օգինսկի 1785 թվականի կապելլայի արտիստների ցուցակներում կա նաև նրա ազգանունը։ Արտասահման մեկնելու ժամանակը հայտնի չէ, բայց նրա հետագա կյանքը կապված է եղել Իտալիայի հետ։
Կարիերան Իտալիայում
1787 թվականին հայրենիք վերադառնալով, Աննան թատերական իրողություններում ներգրավվելու դժվարություններ է ունեցել. հունիսին նա հանդես է եկել է Սենիգալիայում, աշնանը ՝ Վենետիկում, Ջուզեպպե Գազզանիգայի «Ոգու սպասուհին» եւ Անֆոսսի Պասկուալլեի  «Ամերիկյան որբ» օպերաներում։ 1787-1788 Ֆլորենցիայի դիմակահանդեսի ժամանակ նա հիշատակվում է Պաիզելլոյի «Նիտեցցիի» մեկնաբանությամբ (Nitteti)։
Այդ տարիներին ամուսինը միշտ երգել է նրա հետ։ Նրանք իրենց անուններին ավելացնում են «Համայն Ռուսիոյի կայսրուհու առաքինիների սենյակի վիրտուոզներ» տիտղոսը (virtuosi da camera dell'Imperatrice di tutte le Russie), որից օգտվել են իրենց ողջ հետագա կյանքում։ 1788 թվականին ամուսինները հայտնվել են Նեապոլի Ֆլորենտական թատրոնում և երգել են Պասկուալե Անֆոսսիի «Խորամանկ այրին» օպերայում, հավանաբար, դա եղել է վերջին անգամ, երբ նրանք միասին հանդես են եկել մեկ ներկայացման մեջ։
Կյանքը Նեապոլում բավականին հաջող ժամանակահատված է եղել, որի մասին բավականաչափ մանրամասնորեն կարելի է իմանալ Ֆ. Ֆլորիմոյի օգնությամբ ։ 1788 թվականի նոյեմբերի 6-ին փոխարինելով Բրիջիդու Բանտիի դեբյուտն է եղել Նեապոլի Սան Կառլո թատրոնում` Պետրա Սկոկովայի «Ռինալդո» օպերայում։
Հետագա տարիներին Ֆլորենցիայի թատրոնից նա տեղափոխվել է Դել Ֆոնդի թատրոն, որտեղ մասնակցել է տարբեր ներկայացումներում։ 1790 թվականին նա հանդես է եկել Նուովայի թատրոնում, որտեղ նույնպես երգել է, սակայն, արդեն որ օպերա բուֆֆայի երգացանկով։
Մասնագիտական գործունեություն
1791 թվականի ընթացքում Ֆլորենցիայում նա երգել է Պաիզելլոյի «Pirro» օպերայում։ 1793-1794 թվականներին նա եղել է Սան Կառլո թատերախմբի կազմում, որից հետո երգել է Տեատրա դել Ֆոնդայում։ 1795 թվականի հունվարին Մոդենայում երգել է Դոմենիկո Չիմարոզայի «Օլիմպիադա» օպերայում։
Տարիքը չի վատացրել Աննա Բերնուցցիի ոչ վոկալային, ո ՛չ դերասանական որակները։ 1798 թվականին Պալերմոյում ելույթների վերաբերյալ Ջովաննի Մելին գովեստի արձագանք է թողել։ 1803 թվականին Աննան Մոդենում երգել է Սեբաստիանո Նազալինիի «Teseo a Stige»
Վերջին հիշատակումը նրա մասին պատմում է, որ նա 1810 թվականին ապրել է Նեապոլում, խիստ աղքատության մեջ։
Տեղեկություններ մահվան վայրի եւ ժամանակի մասին չի պահպանվել։
Վոկալային ունակություններ
Աննա Դավիայի վոկալային որակները համապատասխանել են բարձր դերասանական մակարդակին։ Այս մասին կանոնավոր կերպով ընդգծվել է նրա ելույթների մասին հիշատակումներում, եւ դրանք, ակնհայտ է, որ վճռորոշ նշանակություն են ունեցել նրա ստեղծագործական կարիերայի ընթացքում։ Ինչ վերաբերում է ձայնին, կարելի է ինչ-որ պատկերացում ստանալ դրանց մասին Աննա Դավիայի որոշ դերերի վերլուծությունից։ Ձայնի դիապազոնը համեմատաբար փոքր է եղել, բայց նա պետք է մեծ ճկունություն ունենար (մինչեւ3-լյա4առավելությամբ միջակայքում f3-րդ4) վանկերի արտիկուլյացիան նույնիսկ շատ արագ շարժումներում կարողանալու համար, որը, հավանաբար, հիմք է հանդիսացել նրա հաջողության զավեշտական դերում։ Բացի այդ, նրա ձայնը ինտոնացիոն արտահայտչականությու է ունեցել եւ վայելչությամբ ու պլաստիկությամբ է աչքի ընկել։
Մշակույթում
1792 թվականին ի պատիվ Լիվոռնոյում Ալեսսիո Պրատիի «Նինոյի վրեժը» օպերայում նրա ունեցած ելույթի, ձուլվել է մեդալ ։
Հայտնի են դերասանուհու դիմանկարները, որոնք նկարել են այնպիսի արվեստագետներ, ինչպիսիք են Դմիտրի Լևիցկին, Նիկոլայ Լվովը եւ Մարի Էլիզաբեթ Լուիզա Վիժե Լեբրյոնը։
Մեծ Գվիդկա
Մեծ Գվիդկա (Большая Гвидка), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Ժիզդրա գետի ձախ ափում՝ 17 կմ հեռավորության վրա։ Գետի երկարությունը 21 կմ է,ավազանի տարածքը 83,9 կմ2։ Մեծ Գվիդկաի ակունքը գտնվում է արևմուտքում Ռոժդեստվենո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Օկա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Շիրին բինթ Շամուն
Շիրին բինթ Շամուն (سيرين بنت شمعون, ), եգիպտացի ուղղափառ ղպտի, Մարիա ալ-Կիբտիայի քույրը, Մուհամմադ մարգարեի հարճը, Հասսան իբն Սաբիթի կինը։
Կենսագրություն
Շիրինի հորը կոչում էին Շամուն, նա հեղինակավոր ղպտի քրիստոնյաներից մեկն էր։ Մայրն ուներ հռոմեական ծագում ։
627 թվականին (Հիջրայի 6 թվականին) Մուհամմադ մարգարեն նամակ է ուղարկել Մերձավոր Արևելքի իշխանավորներին, որով նրանց տեղեկացրել է նոր հավատքի հայտնվելու մասին և հրավիրել միանալ նրան։ Եգիպտոսի տիրակալ Մուկաուկիսին նամակը հասցրել էր Հատիբ իբն Աբու Բալտան։ Ի պատասխան նամակին՝ Մուկաուկիսն ուղարկել է նվերներ, որոնց թվում եղել են երկու ստրկուհիներ (Մարիա և Շիրին), Մաբուր անունով ստրուկը, հազար միսքալ ոսկի, ատլասե քսան հագուստ, Դալդալ անունով ջորի և Յաֆուր անունով ավանակ ։ Մեդինայի ճանապարհին Հատիբ իբն Աբու Բալտան զրուցել է ստրուկների հետ։ Երկու աղջիկներն էլ ընդունել են իսլամն ու Մեդինա մտել որպես մուսուլման հավատացյալներ ։ Նույն թվականին մեդինացի բանաստեղծ Հասսան իբն Սաբիթը մասնակցել է Մուհամմադ մարգարեի կնոջ՝ Աիշա բինտ Աբու Բաքրի զրպարտության պատմությանը ։ Սաֆվան իբն Մուքատիլը հարձակվել է Հասսանի վրա, վերջինս վնասվածք է ստացել։ Որպես փոխհատուցում Հասսանին նվիրել են Յարահի պալատն ու Շիրինին ։
Հասսանն ու Շիրինն ունեցել են մեկ որդի՝ Աբդուլրահման իբն Հասսան իբն Սաբիթը ։
Ծանոթագրություններ
Կատեգորիա:Իսլամ ընդունած քրիստոնյաներ Կատեգորիա:Ստրուկներ
Մեծ Նիգվա
Մեծ Նիգվա (Большая Нигва), գետ Ռուսաստանում, հոսում է Կալուգայի մարզում։ Գետաբերանը տեղակայված է Սերյոնա գետի ձախ ափում՝ 78 կմ հեռավորության վրա։ Գետի երկարությունը 20 կմ է, ավազանի տարածքը 232 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ուգրա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Դյունկերկ (ֆիլմ, 2017)
«Դյունկերկ» (Dunkirk), ռեժիսոր Քրիստոֆեր Նոլանի ռազմական դրաման։ Ֆիլմը հիմնված է Դյունկերյան գործողության իրադարձությունների վրա, երբ տարհանվեցին անգլիական, ֆրանսիական և բելգիական զորամասերը, որոնք 1940 թվականի Դյունկերյան կռվից հետո շրջափակվել էին գերմանացիների կողմից Դյունկերկ քաղաքի մոտ։ Ֆիլմի նկարահանումներն սկսվել են 2016 թվականի մայիսի 14-ին, իսկ պրեմիերան տեղի կունենա 2017 թվականի հուլիսի 19-ին ։
Սյուժե
Ֆիմի գործողությունները ծավալվում են Ֆրանսիայում 1940 թվականին։ Ֆիլմը պատմում է 338 226 անգլիացիների, բելգիացիների և ֆրանսիացիների փրկության մասին Դյունկերյան գործողության շնորհիվ, որը տեղի էր ունեցել Երկրորդ համաշխարհային պատերազմի սկզբին։ Իրադարձություններն սկսվում են այն տեսարանով, որտեղ հարյուր հազարավոր բրիտանացիներ և նրանց համախոհները շրջափակված են հակառակորդի ուժերով։ Լողափում ծուղակն ընկնելով՝ նրանք հայտնվում են անելանելի իրավիճակում, իսկ միևնույն ժամանակ հակառակորդի զորքերն իրենց էլ ավելի են սեղմում։
Արտաքին հղումներ
Կատեգորիա:2017 ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան ռազմական ֆիլմեր Կատեգորիա:Ամերիկյան մարտաֆիլմեր Կատեգորիա:Բրիտանական ռազմական ֆիլմեր Կատեգորիա:Բրիտանական պատմական ֆիլմեր Կատեգորիա:Բրիտանական մարտաֆիլմեր Կատեգորիա:Ֆրանսիական մարտաֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական ռազմական ֆիլմեր Կատեգորիա:Ֆրանսիական պատմական ֆիլմեր Կատեգորիա:Warner Bros. ֆիլմեր Կատեգորիա:Բրիտանական ֆիլմեր Կատեգորիա:IMAX ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆրանսիական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:2017 դրամա ֆիլմեր Կատեգորիա:Քրիստոֆեր Նոլանի ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Հոլանդական դրամա ֆիլմեր Կատեգորիա:Հոլանդական պատմական ֆիլմեր Կատեգորիա:Հոլանդական ռազմական ֆիլմեր Կատեգորիա:Հոլանդական մարտաֆիլմեր Կատեգորիա:2010-ականների պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆրանսերեն ֆիլմեր Կատեգորիա:Բրիտանական թրիլեր ֆիլմեր Կատեգորիա:2010-ականների դրամա ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Legendary Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Կալիֆոռնիայում նկարահանված ֆիլմեր Կատեգորիա:2010-ականների ֆիլմեր Կատեգորիա:Գերմաներեն ֆիլմեր Կատեգորիա:Լոնդոնում նկարահանված ֆիլմեր Կատեգորիա:Անգլիայում նկարահանված ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կինոէպոպեաներ Կատեգորիա:Ամերիկյան թրիլեր դրամա ֆիլմեր Կատեգորիա:Անգլերեն ֆրանսիական ֆիլմեր
Մեյո (Էնայի գավառ)
Մեյո  (Mézières-sur-Oise), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02473։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 171 մարդ։
Տնտեսություն
2010 թվականին115աշխատունակ մարդկանցից (15-64 տարեկան)91-ը եղել են առավել ակտիվ տնտեսվարողներ, 24-ը եղել են համեմատաբար ոչ ակտիվ (ակտիվության ցուցանիշը կազմել է 79,1 %, 1999 թվականին եղել է 58,8 %)։ 91 ակտիվ քաղաքացիներից 86-ը աշխատել են տարբեր ձեռնարկություններում (52 տղամարդ և 34 կին), անաշխատունակների թիվը կազմել է 5 մարդ (2 տղամարդ և 3 կին)։ 24 ոչ ակտիվ մարդկանցից 6-ը եղել են կամ աշակերտ կամ էլ ուսանող, 11-ը եղել են թոշակառու, 7-ը եղել է ոչ ակտիվ այլ պատճառներով.
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Էթիկետ
Էթիկետ (ֆրանսերեն Etiquette բառից - նշանակում է «պիտակ», «քարտ»), վարքաձևի, վարվելակերպի կանոնների ամբողջություն, կանոններ, որոնք արտահայտվում են մարդկային փոխհարաբերություններում (վերաբերմունքը միմյանց նկատմամբ, դիմելաձևերը, հասարակական վայրերում վարվելակերպը և այլն)։
Էթիկետը հասարակության արտաքին մշակույթի բաղկացուցիչ մաս է կազմում։ Նրա մեջ մտնում են նրա այն պահանջները, որոնք ձեռք են բերում խիստ կանոնակարգված արարողակարգի բնույթ և դրանց պահպանման հարցում հատուկ նշանակություն ունի վարվելակերպի որոշակի կոնկրետ ձև։ Չնայած էթիկետը վերջին հաշվով արտահայտում է բարոյականության այս կամ այն սկզբունքների բովանդակությունը, մարդու նկատմամբ հարգանքը դասակարգային հասարակության մեջ որպես կանոն վերածվում է պայմանական ծեսի, ունի զուտ արտաքին, իր բարոյական բովանդակությունից տարանջատված ձև։ Այն արտահայտվում է մանրամասնորեն մշակված քաղաքավարության կանոնների բարդ համակարգում, հստակ կերպով դասակարգում է վարվեցության կանոնները տարբեր դասերի և շերտերի ներկայացուցիչների հետ, պաշտոնյաների հետ՝ համապատասխան իրենց աստիճանի (ում ոնց պետք է դիմել), դասակարգում է տարբեր շրջանակներում վարվելաձևի կանոնները (պալատական էթիկետ, դիվանագիտական Էթիկետ, Էթիկետ «բարձր հասարակության» և այլն)։
Միևնույն ժամանակ էթիկետին խիստ հետևելու հարցում կարող է թաքնված լինել ոչ բարյացակամ և ոչ հարգալից վերաբերմունք մարդկանց նկատմամբ։ Ըստ էության այս հաճախ հանդիսանում է կեղծավորության օրիանականցված ձև մարդկային առօրյա փոխհարաբերություններում։
Գրականություն
Կատեգորիա:Վարքագիծ
Մոժի Միրինի գավառ
Մոժի Միրինի  (Microrregião de Mogi-Mirim), գավառ Բրազիլիայում՝ Սան Պաուլու նահանգի կազմում։ Մտնում է Կամպինաս մարզի մեջ։ Բնակչությունը կազմում է 391 221 մարդ՝ 2005 թվականի տվյալներով։ Զբաղեցնում է 2345,143 կմ² տարածք։ Բնակչության խտությունը՝ 166,8  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Մեծ Բերեզույ
Մեծ Բերեզույ (Большой Березуй), գետ Ռուսաստանում, հոսում է Կալուգայի մարզում։ Գետաբերանը տեղակայված է Տեչա գետի աջ ափում՝ 6 կմ հեռավորության վրա։ Գետի երկարությունը 42 կմ է, ավազանի տարածքը 528 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ուգրա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Օտրոկովիցե
Օտրոկովիցե ([ˈotrokovɪtsɛ]; Otrokowitz), Չեխիայի Զլին շրջանի երկրորդ ամենամեծ քաղաքը։ Տեղակայված է Մորավիա կոչվող լեռնային տարածքում՝ Զլին շրջանից 10կմ դեպի արևմուտք Մորավա, Դրեվնիցե և Մոժարա գետերի միախառնվելու վայրում։
Տրանսպորտ
Տրանսպորտի պայմանական եղանակներից բացի, Օտրոկովիցեն նաև ունի մասնավոր օդանավակայան և նավամատույց Բատա նավարկելի ջրանցքում։
Երկաթուղի
Օտրոկովիցեն Պրահայի երկաթգծի գլխավոր կանգառն է, որտեղով գնացքն անցնում է շատ արագ և երեք ժամը մեկ: Գնացքները Զլինով գնում են դեպի արևելք և Սթեյր Մեստոով դեպի հարավ:
Խճուղի
55 ճանապարհները քաղաքը կապում են Չեխիայի գլխավոր մայրուղուն։ Դեպի Պրահա ճանապարհի տևողությունը մոտավորապես 2 ժամ 40 րոպե է, իսկ դեպի Բռնոն 50 րոպե։
Ավտոբուս
Քաղաքն ունի ավտոբուսի կանոնավոր սպասարկում, որը կապում է հիմնական վայրերը քաղաքին։ Տրոլեյբուսի գիծը կապում է Օտրոկովիցեն Զլինի հետ։
Ճանապարհաներ
Նոր ճանապարհը, որը հարմար է նաև չմշկասահքի համար կառուցվել է 2014թ․ և ձգվում է Դրեվնիցե գետից դեպի Զլին։
Առևտուր
Քաղաքը չունի հիմնական կենտրոն, փոխարենն ունի բազմաթիվ վաճառասրահներ և այլ բիզնեսներ մի քանի ոլորտներում։ 2014 թվականին քաղաքի հարավային մասում բացվեց խոշոր հիպերմարկետ: Այս տարածքը դարձել է առևտրային կենտրոն, ներառյալ զբաղվում է ընտանի կենդանիների, խաղալիքների և էլեկտրական իրերի վաճառք:
Արդյունաբերություն
Բարումն Օտրոկովիցեում ունի արտադրական հաստատություն, որը աշխատանք է ապահովում քաղաքի բնակչության մեծ մասի համար։ Մեկ ուրիշ կարևոր արտադրական հաստատություն է Տոման, որտեղ տեղակայված են տարբեր արդյունաբերությունների տարբեր ընկերություննր, ներառյալ Զլին ավիաընկերությունը, որը գործում է Բարամ գործարանի հարևանությամբ գտնվող օդանավակայանից:
Ծանոթագրություններ
Կատեգորիա:Չեխիայի քաղաքներ
Ջոն Մաքսվելլ Կուտզե
Ջոն Մաքսվելլ Կուտզե (John Maxwell Coetzee, ), հարավաֆրիկացի գրող, գրաքննադատ, լեզվաբան։ 2003 թվականի Գրականության Նոբելյան մրցանակի դափնեկիր ։
Կենսագրություն
Ջոն Մաքսվելլ Կուտզեն ծնվել է 1940 թ. փետրվարի 9-ին Հարավաֆրիկյան Հանրապետության Քեյփթաուն քաղաքում։ Նրա հայրը՝ Զաքարիս Կուտզեն իրավաբան էր, իսկ մայրը՝ Վերա Կուտզեն ուսուցչուհի։ Կուտզեի ընտանիքն անգլախոս էր։ Ջոն Մաքսվելլ Կուտզեն միջնալարգ կրթությունն ստացել է Քեյփթաունի կաթոլիկ դպրոցներից մեկում, այնուհետեւ մաթեմաթիկա եւ անգլերեն ուսումնասիրել Քեյփթաունի համալսարանում, որն էլ ավարտել է 1963 թ.՝ ստանալով մագիստրոսի աստիճան։ 1962 թ. Կուտզեն տեղափոխվում է Լոնդոն։ 1960-ականների վերջերին նա տեղափոխվում է Միացյալ նահանգներ, որտեղ էլ Տեքսասի համալսարանում պաշտպանում է թեկնածուական ատենախոսություն Սեմյուել Բեքեթի ստեղծագործությունների վերաբերյալ։ Այնուհետեւ շուրջ երկու տարի անգլերեն և գրականություն է դասավանդում Նյու-Յորքում։ 1971 թ. Կուտզեն ստիպված է լինում լքել ԱՄՆ-ն, քանի որ Վիետնամի պատերազմի դեմ բողոքներին մասնակցելու պատճառով այլեւս հնարավոր չի լինում երկարաձգելու կեցության իրավունքը։ Վերադառնալով հայրենիք Քեյփթաունի համալսարանում մինչեւ 2001 թ. զբաղեցնում է անգլիական գրականության պրոֆեսորի պաշտոնը։ 2002 թ. Կուտզեն թոշակի է անցնում եւ տեղափոխվում է Ավստրալիա, իսկ 2006 թ. մարտի 6-ին ստանում է Ավստրալիայի քաղաքացիություն։
Ֆիլմագրություն
Կուտզեի երկու ստեղծագործություններն էկրանավորվել են.
Ծանոթագրություններ
Կատեգորիա:Հարավաֆրիկացի արձակագիրներ Կատեգորիա:Բուքերյան մրցանակի դափնեկիրներ Կատեգորիա:Գրականության բնագավառում Նոբելյան մրցանակի դափնեկիրներ Կատեգորիա:Բուսակերներ Կատեգորիա:Լեզվաբաններ Կատեգորիա:20-րդ դարի թարգմանիչներ Կատեգորիա:Քեյփթաունի համալսարանի շրջանավարտներ Կատեգորիա:20-րդ դարի վիպասաններ Կատեգորիա:Հարվարդի համալսարանի դասախոսներ Կատեգորիա:Պոստմոդեռնիստ գրողներ Կատեգորիա:Ամերիկյան փիլիսոփայական ընկերության անդամներ Կատեգորիա:Հարավաֆրիկացի գրողներ Կատեգորիա:Թարգմանիչներ Կատեգորիա:Վիպասաններ Կատեգորիա:Հարավաֆրիկացի սցենարիստներ
Ռիու Կլարուի գավառ
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Մայրական մահացություն
Մայրական մահացություն (նաև մայրական մահացության գործակից կամ ՄՄԳ ), կարևոր ժողովրդագրական ցուցանիշ, որն արտահայտում է հղի կանանց մահացության հաճախականությունը ։ Առողջապահության համաշխարհային կազմակերպության բնորոշմամբ մայրական մահացություն է համարվում հղիությամբ պայմանավորված կնոջ մահն՝ անկախ հղիության տևողությունից, որը վրա է հասել հղիության ընթացքում կամ նրա ավարտից հետո 42 օրերի ընթացքում, հղիության հետ կապված որևէ պատճառից, բարդացած վերջինիս առկայությամբ կամ վարման գործընթացով, բացառությամբ դժբախտ պատահարի կամ հանկարծակի առաջացած պատճառի ։
Ներկայումս մայրական մահացության գործակիցը հանդիսանում է հիմնական ցուցանիշներից մեկը, որով գնահատվում է ժամանակակից մանկաբարձական հաստատությունների աշխատանքի կազմակերպման որակը և մակարդակը ։ Չնայած 20-րդ դարում մայրական մահացության ցուցանիշի զգալի կրճատմանը, հատկապես 1990-ականներին, այն էական բարձր է զարգացող երկրներում։ Մայրական մահացությունն առավել բարձր է հիմնականում կանանց մոտ, որոնք ապրում են գյուղական բնակավայրերում, որոնք ամուսնացած չեն, որոնք ապրում են ցածր եկամուտ ունեցող մարդկանց շրջանում, ինչպես նաև դեռահաս կանանց շրջանում ։
Աշխարհագրություն և միտումներ
Ամեն օր աշխարհում շուրջ 830 կին է մահանում հղիության և ծննդաբերության հետ կապված պատճառներից, որոնք հնարավոր էր կանխարգելել։ 1979-1986 թվականներին ԱՄՆ-ում մայրական մահացության գործակիցը հասել էր ռեկորդային ամենացածր մակարդակին՝ 9,1 մահ 100'000 կենդանի ծնվածի հաշվով, սակայն հետագայում աճեց 2017 թվականին հասնելով 26.4 մահ 100'000 կենդանի ծնվածի հաշվով ։
Համաձայն Համաշխարհային բանկի, Հայաստանում մայրական մահացությունը կազմում է 25՝ 100 000 կենդանի ծնվածի հաշվով ։ Համաձայն Հայաստանի առողջապահության նախարարության տվյալների, Հայաստանում մայրական մահացության ցուցանիշն ունի նվազման միտում։
Մայրական մահացության դեպքերի առավել տարածված պատճառներն են արյունահոսությունը (առավել հաճախ՝ հետծննդաբերական), ինֆեկցիաները (սովորաբար՝ հետծննդաբերական), հղիության ընթացքում արյան բարձր ճնշումը, ձգձգված ծննդաբերությունը և անապահով աբորտները ։
Ծանոթագրություններ
Կատեգորիա:Բժշկական եզրեր Կատեգորիա:Ժողովրդագրություն Կատեգորիա:Ծննդաբերելիս մահացածներ
Կարեն Խաչատրյան (այլ կիրառումներ)
Կարեն Խաչատրյան, անուն ազգանունը կարող է վերաբերել հետևյալ անձանց.
Բլեյք Ջեներ
Բլեյք Ալեքսանդր Ջեներ (Blake Alexander Jenner, ), ամերիկացի դերասան, որն առավել հայտնի է «Glee» սերիալում խաղացած Ռայդեր Լինի դերով և «Բոլորն էլ մի քիչ ուզում են», «Տասնյոթ տարեկան» և «Ամերիկյան կենդանիներ» ֆիլմերով։
Վաղ տարիներ
Բլեյք Ջեները ծնվել է 1992 թվականի օգոստոսի 27-ին Ֆլորիդա նահանգի Մայամի քաղաքում՝ Ռիչարդ Վերնոն Ջեների (Richard Vernon Jenner) և Միթզի Սոթոյի (Mitzy Soto) ընտանիքում ։ Դպրոցական տարիներին հետաքրքրվել է դերասանությամբ, իսկ աշխատանքի առաջին փորձը դարձել է տեղական կահույքի խանութի գովազդում նկարահանումները ։
Կարիերա
2010 թվականին Ջեները տեղափոխվել է Լոս Անջելես կինոյում պրոֆեսիոնալ կարիերա սկսելու հնարավորություն ունենալու համար ։ Աշխատելով վաճառող և մատուցող՝ ազատ ժամանակ հաճախել է դերասանական արվեստի դասընթացների։ Այդ ընթացքում նկարահանվել է մի քանի կարճամետրաժ ֆիլմերում և առաջին անգամ հայտնվել հեռուստատեսությունում՝ «Մելիսա և Ջոուի» սիթքոմի էպիզոդում  ։
2012 թվականին մասնակցել է «The Glee Project» ստեղծագործական ռեալիթի-շոուի երկրորդ սեզունին և տարել հաղթանակ։ Որպես մրցանակ սկսնակ դերասանը դեր է ստացել Fox հեռուստաալիքի «Glee» երաժշտական սերիալում   ։ Նրա Ռայդեր Լին կերպարը ցուցադրվել է չորրորդ սեզոնի հինգերորդ էպիզոդում, և հետագայում շոուում նկարահանվել է պարբերաբար  ։ Հինգերորդ սեզոնում Ջեները դարձել է հիմնական դերասանական կազմի անդամներից մեկը, սակայն ավելի ուշ շոուի կոնցեպցիայի փոփոխությունների պատճառով մի քանի հերոսների սյուժետային գծեր սերիալից կրճատվել են , և վեցերորդ սեզոնում հրավիրվել է միայն մեկ էպիզոդում ։ «Glee»-ում իր աշխատանքի համար որպես հեռուստատեսության լավագույն նոր դերասան արժանացել է «Teen Choice Awards» մրցանակին ։
Մեծ էկրանի առաջնաելույթը Ջեների համար դարձել է Ռիչարդ Լինկլեյթերի  առաջին կուրսի ուսանողի առաջին օրերի մասին պատմող 2016 թվականի «Բոլորն էլ մի քիչ ուզում են» կատակերգությունում խաղացած գլխավոր դերը  ։ Ժապավենը ստացել է գերազանցապես դրական արձագանքներ և անկախ կինոյի «Gotham Awards» մրցանակի «Լավագույն ֆիլմ» կատեգորիայի անվանակարգ ։ Հաջորդ տարվա ընթացքում թողարկվել է քննադատների կողմից բարձր գնահատված «Տասնյոթ տարեկան» անցումային տարիքի դժվարությունների մասին կատակերգական դրաման , «Ներսում» թրիլլերը և «Սիդնի Հոլլ» դետեկտիվ ֆիլմը , որոնցում Ջեներին բաժին է ընկել երկրորդական պլանի նշանակալի դերեր։ Դիտարկվել է Հան Սոլոի դերի հավակնորդներից մեկը այդ հերոսին նվիրված «Աստղային պատերազմներ» շարքի ֆիլմում  , բայց դերը զիջել է Օլդեն Էրենրայքին ։ 2017 թվականի հոկտեմբերին Սան Դիեգոի միջազգային կինոփառատոնում, որտեղ ցուցադրվել է «Անչափահասը» ֆիլմը, որում հանդես է եկել որպես սցենարիստ, պրոդյուսեր և գլխավոր դերակատար, Ջեները ստացել է «Բարձրացող աստղ» մրցանակը ։ Այս ժապավենը թողարկվել է 2018 թվականի հունիսին «Բիլի» անվամբ  ։ Նույն ամսին վարձույթով թողարկվել է «Ամերիկյան կենդանիներ» քրեական դրաման ։ Դրանից շատ չանցած Ջեները ստացել է առաջին նշանակալի թատերական դերը. նա Փիթեր Դինքլեյջի հետ սկսելէ խաղալ Էդմոն Ռոստանի պիեսի հիման վրա բեմադրված «Սիրանո» ներկայացման գլխավոր հերոսի կերպարում ։
2019 թվականին Նեթֆլիքս ծրագրով թողարկվել է «Ինչ/եթե» բազմասերիանանոց թրիլլերը, որի գլխավոր դերերում խաղացել են Բլեյք Ջեները, Ջեյն Լևը և Ռենե Զելվեգերը ։ Հայտնի է դարձել նաև, որ նա կրկին կաշխատի Լինքլեյթերի հետ և կխաղա Սթիվեն Սոնհայիմի «Merrily We Roll Along» մյուզիքլի էկրանավորումում, որը ռեժիսորը մտադիր է նկարահանել 20 տարվա ընթացքում, որպեսզի իրատեսորեն պատկերացնի կերպարների տարիքային փոփոխությունները ։
Անձնական կյանք
«Glee»-ի նկարահանումների ընթացքում Բլեյք Ջեները սիրավեպ է ունեցել գործընկեր Մելիսա Բենոիսթի հետ. 2013 թվականին ԶԼՄ-ները հայտնել են նրանց նշանադրության, իսկ 2015 թվականին՝ ամուսնության մասին  (որոշ տվյալններով ամուսնությունը գրանցվել է նշանադրությունից անմիջապես հետո) ։ Հետո դերասանը նկարահանվել է «Սուպերգրլ» սերիալի երկու էպիզոդներում, որտեղ Բենոիսթը խաղացել է գլխավոր դերում  ։ Նրանք միասին նկարահանվել են նաև Ջեների սցենարով նկարահանված «Բիլի» ֆիլմում ։ 2016 թվականի դեկտեմբերին հայտնի է դարձել, որ զույգը «անհաշտ հակասությունների» պատճառով բաժանվել է, և սկսվել է ապահարզանի գործընթացը  , որն ավարտվել է մեկ տարի անց ։ 2019 թվականին Բենոիսթը հայտարարել է, որ նախկինում իր զուգընկերոջ կողմից եղել է ընտանեկան բռնության զոհ, սակայն նրա անունը չի տվել (դա կասկածներ է առաջացրել, որ դերասանուհին նկատի ուներ նախկին ամուսնու հետ հարաբերությունները)  ։
Դավիթ Բեջանյան (այլ կիրառումներ)
Դավիթ Բեջանյան, կարող է վերաբերել հետևյալ անձանց.
Ֆարեն (Էն)
Ֆարեն (Fareins), համայնք Ֆրանսիայում, Ռոն Ալպեր մարզի Էն գավառում։ Մտնում է Սեն Տրիվյո սյուր Մուանյան համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01157։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Տնտեսություն
2010 թվականի տվյալներով 1356 աշխատունակ տարիքի մարդկանցից (15-64 տարեկան) 1007-ը տնտեսապես ակտիվ էին, 349-ը անգործունակ (Ակտիվության ցուցանիշը — 74.3%, 1999 թվականին եղել է՝ 75.4%)։ 1007 աշխատունակ բնակիչներից 953-ը աշխատում էին (505 տղամարդ և 448 կին), անաշխատանք էին 54-ը (22 տղամարդ և 32 կին)։ 349 անգործունակ մարդկանցից 122-ը աշակերտներ կամ ուսանողներ են, 152-ը թոշակառու, 75-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
365 օր (ֆիլմ)
365 օր (365 Dni), լեհական արտադրության էրոտիկ ռոմանտիկ դրամա, որը ստեղծել են Բարբարա Բելովոնսը և Թոմաս Մանդեսը։ Այն նկարահանվել է Բլանկա Լիպինսկայի եռապատում վեպի հիման վրա ։ Սյուժեն պատմում է այն մասին, թե ինչպես է երիտասարդ լեհ աղջիկն անհոգ հարաբերություններում սիրահարվում ազդեցիկ և հարուստ իտալացի բիզնեսմենի, որն աղջկան առևանգելով նրան տալիս է 365 օր՝ իրեն սիրահարվելու համար։ Ֆիլմը թողարկվել է Լեհաստանում 2020 թվականի փետրվարի 7-ին և ավելի ուշ հասանելի է դարձել Նեթֆլիքսում՝ արագ դառնալով հայտնի ։
Սյուժե
Սիցիլիական մաֆիայի քրեական ընտանիքի՝ Տորիչելիի և սև շուկայի առևտրականների հանդիպումից հետո Մասիմո Տորիչելին լողափում հետևում է գեղեցիկ կնոջ։ Նրա հայրը՝ սիցիլիական մաֆիոզ ընտանիքի առաջնորդը, սպանվել է՝ վիրավորելով նաև Մասիմոյին։
Հինգ տարի անց Մասիմոն դառնում է անողոք ու դաժան առաջնորդ, որը ստանձնում է Տորիչելիի հանցավոր ընտանիքը։ Վարշավայում Լաուրա Բիլը դժգոհ է իր ընկերոջ՝ Մարտինի հետ հարաբերություններից, որը մերժում է նրան, երբ Լաուրան ակնարկում է զբաղվել սեքսով։ Իտալիայում Լաուրան նշում է իր 29-րդ տարեդարձը, նա դուրս է գալիս զբոսնելու և Մասիմոն առևանգում է նրան։
Իր առանձնատանը Մասիմոն պատմում է Լաուրային, որ կրակոցից հետո սիրահարվել է նրան և միայն նրա մասին է մտածել, հինգ տարի որոնումներից հետո նա գտել է աղջկան։ Երկար որոնումներից հետո և, վերջապես, օդանավակայանում հայտնաբերելուց հետո, Մասիմոն ստիպված էր ստանալ և մտադիր էր պահել նրան 365 օրվա ընթացքում, մինչև որ նա սիրահարվի իրեն՝ խոստանալով կյանքն անսահման շքեղության մեջ։ Երբ Լաուրան փորձում է փախչել, նա սպառնում է աղջկա ընտանիքին, ցույց է տալիս նրան Մարտինի լուսանկարներն այլ կանանց հետ և ասում է, որ Լաուրայի անունից նամակ է ուղարկել Մարտինին։ Նա հավաստիացնում է նրան, որ չի դիպչի Լաուրային առանց իր համաձայնության։ Փախչելու հնարավորություն չունենալով՝ Լաուրան հանձնվում է։
Ակումբում Լաուրան հագնում է բաց զգեստ և զայրացնում է Մասիմոյին։ Երբ նա սկսում է ֆլիրտել մրցակցող մաֆիոզ ընտանիքի անդամներից մեկի հետ, նրան փորձում են բռնաբարել։ Մասիմոն և մյուսները հանում են զենքերը, իսկ Լաուրային դուրս են բերում ակումբից։ Հաջորդ առավոտ նա արթնանում է զբոսանավի վրա, Մասիմոյի և նրա մաֆիոզ ընկերոջ՝ Մարիոյի խոսակցությունից։ Գիշերը Մասիմոն գնդակահարել է մի մարդու, որը Լաուրային ձեռք է գցել՝ երկու մաֆիոզ ընտանիքների միջև պատերազմ հրահրելով։ Մարիոն պնդում է, որ Մասիմոն պետք է ազատվի Լաուրայից, սակայն նա հրաժարվում է։ Լաուրան փորձում է ներողություն խնդրել, սակայն Մասիմոն նրան մեղադրում է կատարվածի մեջ։ Մինչ նրանք վիճում են, Լաուրան ընկնում է ջրի մեջ, և Մասիմոն իրեն գցում է ջուրը՝ Լաուրային փրկելու համար։ Երբ նա արթնանում է, Մասիմոն խոստովանում է, որ վախենում է և չի ցանկանում կորցնել նրան։ Այնուհետև նրանք ժամերով զբաղվում են սեքսով։
Մասիմոն թույլ է տալիս Լաուրային այցելել իր ընտանիքին Վարշավայում։ Նա ասում է աղջկան, որ սիրում է իրեն և կմիանա նրան բիզնեսի խնդիրներըը կարգավորելուց հետո։ Վարշավայում Լաուրան մի քանի օր սպասում է Մասիմոյին՝ առանց կապ պահպանելու։ Լաուրան հանդիպում է ընկերուհուն՝ Օլգային, և նրանք որոշում են գնալ ակումբ։ Նա տեսնում է Մարտինին, որը փորձում է արդարանալ՝ բացատրելով նրա նկարները։ Նա փորձում է համոզել Լաուրային հաշտվել և գնում է Լաուրայի բնակարան, որտեղ նրանք անսպասելիորեն տեսնում են Մասիմոյին։ Նա հրամայում է, որ Մարտինը գնա։ Բարկացած, որ Մասիմոն թողել է նրան, Լաուրան ապտակում է նրան։ Սեքսով զբաղվելու ընթացքում Լաուրան տեսնում է կրակոցի հետքեր Մասիմոյի կրծքավանդակի վրա։ Լաուրան խոստովանում է, որ սիրում է նրան։ Հաջորդ առավոտ Մասիմոն նրան ամուսնության առաջարկություն է անում, և Լաուրան համաձայնվում է։
Արտադրություն
Ֆիլմի տեսարանները նկարահանվել են հիմնականում Լեհաստանում և Իտալիայում ։
Թողարկում
Ֆիլմը համարվում է Նեթֆլիքսի ամենահայտնի երրորդ ֆիլմը բազմաթիվ տարածքներում, ներառյալ Գերմանիայում, Սաուդյան Արաբիայում, Լիտվայում, Շվեյցարիայում, Նիդերլանդներում, Բելգիայում, Թուրքիայում, Շվեդիայում, Ավստրիայում, Չեխիայում, Սլովակիայում, Հունաստանում, Ռումինիայում, Հարավային Աֆրիկայում, Պորտուգալիայում, Պակիստանում, Բանգլադեշում, Հնդկաստանում, Արաբական Միացյալ Էմիրություններում, Մեծ Բրիտանիայում, Մավրիկիոսում, Կանադայում, Իսրայելում, Նոր Զելանդիայում, Մալայզիայում և Միացյալ Նահանգներում ։
Սիքվել
Ֆիլմի շարունակության վրա աշխատանքը պլանավորված է, սակայն հետաձգվել է COVID-19 համավարակի պատճառով ։
Ծանոթագրություններ
Կատեգորիա:Լեհերեն ֆիլմեր Կատեգորիա:Իտալերեն ֆիլմեր Կատեգորիա:Անգլերեն ֆիլմեր Կատեգորիա:2020 ֆիլմեր Կատեգորիա:Վեպերի էկրանավորումներ Կատեգորիա:Լեհական դրամա ֆիլմեր Կատեգորիա:Netflix-ի արտադրության ֆիլմեր
Տափաստանային արծիվ
Տափաստանային արծիվ (Aquila nipalensis), ճուռակների ընտանիքին պատկանող թռչուն, հիմնականում տարածված է Եվրոպայում, Ասիայում, Ռումինիայից մինչև Անդրբայկալ, Չինաստանում, Հնդկաստանում և Աֆրիկայում։ Հայաստանում այս թռչուններին կարելի է հանդիպել ոչ հաճախ, նրանք հիմնականում կանգնած են լինում էլեկտրասյուների, բարձր լեռների գագաթներին։
Արտաքին տեսք
Մուգ փետուրներով խոշոր արծիվ է։ Կտուցը շատ մեծ է և մուգ, ոտքերը փետրավորված են մինչև մատերի ծայրը։ Ծոծրակում հաճախ կարելի է հանդիպել ժանգաշիկավուն հատված։ Երիտասարդ թռչունները բաց գորշագույն են՝ մուգ կետիկներով։ Թևերի թափահարող փետուրները ավելի մուգ են, մագիլները կետերով է։ Քաշը կազմում է մինչև 2,7-4,84 գրամ ։
Սննդառություն
Սնվում է միջին չափի կրծողներով, հիմնական սնունդ է համարվում գետնասկյուռները։ Հազվադեպ դեպքերում սնվում է նապաստակներով, փոքր չափի կրծողներով։ Երբ թռչունը չի կարողանում սնունդ հայթայթել սնվում է թռչուններով։
Գրականություն
Կատեգորիա:Թռչուններ այբբենական կարգով Կատեգորիա:Աֆրիկայի թռչուններ Կատեգորիա:Կենտրոնական Ասիայի թռչուններ
Ռյոդելզի
Ռյոդելզեե (Rödelsee), կոմունա Գերմանիայում՝ Բավարիա քաղաքում։ Մտնում է Կիտցինգեն շրջանի մեջ։ Ենթարկվում է Ստորին Ֆրանկոնայո վարչական շրջանին։ Զբաղեցնում է 11,49 կմ² տարածք։ Բնակչությունը ըստ 2011 թվականի տվյալներով 1699 մարդ։ Հեռախոսային կոդը՝  09 6 75 161. ։
Ծանոթագրություններ
Կատեգորիա:Գերմանիայի քաղաքներ
Բրինեց
Բրինեց (Брынец), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Բրին գետի ձախ ափում՝ 55 կմ հեռավորության վրա։ Գետի երկարությունը 10 կմ է։ Բրինեցի ակունքը գտնվում է Ստրուբովայա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Օկա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Ֆերենց Դեակ
Ֆերենց Դեակ (Deák Ferenc, ), քաղաքական գործիչ, 1867 թվականի Ավստրո-հունգարական համաձայնագրի կնքահայրը։
Կենսագրություն
1817 թվականին Ֆերենց Դեակն ընդունվել է Դյորի Թագավորական ակադեմիա։ 1817-1819 թվականներին սովորել է փիլիսոփայության ֆակուլտետում, ինքնուրույն սովորել իրավունքի պատմություն ու սահմանադրություն։ Պեշտում երկու տարի անցել է իրավաբանական պրակտիկա։ 1823 թվականին ստացել է իրավաբանի վկայական։ Դեակը հրապուրվել է նաև գրականությամբ, նախընտրել է Շանդոր Կիշֆալուդիի և Միհայ Վյորյոշմարտիի պոեզիան։ Վերջինիս հետ Դեակը նամակագրական կապ է ունեցել, հետո անձամբ ծանոթացել, և նրանց միջև բարեկամական ջերմ հարաբերություններ են եղել։ 1839 թվականին ընտրվել է Հունգարիայի գիտությունների ակադեմիայի անդամ, 1855 թվականին դարձել նրա նախագահը։
1824-1832 թվականներին Ֆերենց Դեակը Զալա կոմիտատում աշխատել է փաստաբան որբերի հարցերով։ 1833 թվականին Դեակը իր եղբայր Անտալին փոխարինել է Բրատիսլավայի սեյմում և միացել ընդդիմությանը։ Նա պաշտպանել է գյուղացիների իրավունքները, պայքարել խոսքի ու կրոնի ազատության, մահապատիժը վերացնելու համար։ Նրան հաջողվել է ընդդիմադիր շրջանակները միավորել «Դեակի կուսակցության» մեջ և ղեկավարել այն։ 1848 թվականին Լայոշ Բատթյանյիի հունգարական առաջին կառավարությունում նա դարձել է արդարադատության նախարար ։
1865 թվականի ապրիլի 15-ին «Pesti Napló» թերթում հրատարակվել է Դեակի հայտնի հոդվածը, որով սկիզբ է դրվել բանակցություններին։ Դրանք ավարտվել են Ավստրո-հունգարական համաձայնագրով։ 1867 թվականից հետո Դեակը զգալի դեր է խաղացել քաղաքացիական օրենսգրքի նախապատրաստման գործում, այնուհետև անցել է ակտիվ քաղաքական կյանքի։ 1868 թվականին Ֆերենց Դեակը հանդես է եկել հունգարերենին պետական լեզվի կարգավիճակ տալու նախաձեռնությամբ։
Ֆերենց Դեակի անունով է կոչվում Հունգարիայի մայրաքաղաքի կենտրոնական հրապարակներից մեկը և Բուդապեշտի մետրոպոլիտենի՝ նույն հրապարակի տակ գտնվող կայարանը։ Բուդապեշտում կանգնեցված է նրա արձանը։
Արտաքին հղումներ
Կատեգորիա:Հունգարիայի քաղաքական գործիչներ Կատեգորիա:Հունգարիայի գիտությունների ակադեմիայի անդամներ
Կուրտ Հոֆման
Կուրտ Հոֆման, գերմանացի կինոռեժիսոր։
Գործունեություն
1950-1960-ական թվականներին ստեղծել է երգիծական երաժշտական ֆիլմեր՝ «Մենք հրաշամանուկներ ենք» (1958), «Ուրվականները Շպեսարտ դղյակում» (1961)։ Այլ ֆիլմերից են՝ «Սիրո շեփորներ» (1951), «Տունը Կարպֆենհասեի վրա» (1964), «Վաղը ժամը յոթին աշխարհը դեռևս կարգին կլինի» (1968)։ Լավագույն էկրանավորումներից են՝ «Ավանտյուրիստ Ֆելիքս Կրուլի խոստովանությունը» (1957, ըստ Մաննի), «Պարոն Միսիսիպիի ամուսնությունը» (1960, )։ Արժանացել է Լյուբիչի անվան մրցանակի (1958)։
Ռիբեյրան Պերտուի գավառ
Ռիբեյրան Պերտուի  (Microrregião de Ribeirão Preto), գավառ Բրազիլիայում՝ Սան Պաուլու նահանգի կազմում։ Մտնում է Կամպինաս մարզի մեջ։ Բնակչությունը կազմում է 967 890 մարդ՝ 2005 թվականի տվյալներով։ Զբաղեցնում է 6007,036 կմ² տարածք։ Բնակչության խտությունը՝ 161,1  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Քաղաքային դումայի շենք (Դոնի Ռոստով)
Պատմություն
1890-ական թվականների կեսերին Դոնի Ռոստովի վարչակազմը որոշում է ընդունել քաղաքային դումայի շենքի շինարարության մասին (նախկինում պետդուման գործել է Մաքսիմովի տանը) ։ Նախագիծը մշակելու համար հրավիրվել է անվանի ճարտարապետ Ալեքսանդր Նիկանորովիչ Պոմերանցևը, որը քաղաքում արդեն կառուցել էր մի քանի շենք։ Շենքի նախագծի վերջնական տարբերակը հաստատվել է քաղաքային վարչության կողմից 1896 թվականի վերջում։ 1897 թվականին սկսվել է քաղաքային տան շինարարությունը։ 1899 թվականին շենքը կառուցվել է և օծվել ։
Ճարտարապետ Պոմերանցևի հաշվարկներով շինարարությունը պետք է արժենար 586 176 ռուբլի, 16 կոպեկ։ Սակայն դումայում համարեցին, որ այդ գումարը չափազանց մեծ է, և այն անհրաժեշտ է կրճատել։ Դումայի ֆինանսական հանձնաժողովը հաստատեց վերջնական գումարը՝ 513 627 ռուբլի ։ Սակայն շինարարության ընթացքում նախահաշիվը էապես գերազանցվեց և կազմեց ավելի քան 600 հազար ռուբլի։
Շենքի առաջին հարկը հանձնվել է վարձակալությամբ որպես առևտրային տարածքներ։ Այնտեղ վաճառվել են կտորեղեն, հեծանիվներ, գրամոֆոններ, պատի պաստառներ, մարմարե իրեր, օպտիկական պարագաներ, զենք, հրուշակեղեն ։ Երկրորդ, երրորդ և չորրորդ հարկերը զբաղեցրել են քաղաքային դուման և քաղաքային վարչությունը ։ Քաղաքային դուման բաց էր այցելությունների համար։ Նիստերի դահլիճում հանրությանը հատկացվում էր 200 տեղ օթյակում և 40 տեղ՝ պարտերում պատնեշի հետևում։ Ավելի ուշ այդ պատնեշի հետևում տեղադրվեց սեղան մամուլի համար ։
1922 թվականին քաղաքային դումայի շենքում հրդեհ է բռնկվել, ինչի հետևանքով կորսվել են անկյունային գմբեթները։ Հայրենական մեծ պատերազմի տարիներին շենքը ենթարկվել է ավելի լուրջ ավերածությունների, սակայն ավարտից հետո արագ վերականգնվել է ։ Շենքում տեղավորված էր ԽՄԿԿ մարզային կոմիտեն։
Ճարտարապետություն և ձևավորում
Քաղաքային տունը Պոմերանցևը կառուցել է էկլեկտիզմի ոգով ։ Շենքին թաղամասի լուծում է տրված. նրա հատակագիծն ուղղանկյունաձև է, ունի ներքին բակ։ Պոմերանցևի նախագծերից մեկի համաձայն՝ ներքին բակը պետք է ծածկվեր վրանով, որը պետք է դառնար շենքի ծավալի ճարտարապետական շեշտադրումը։ Նման որոշում Պոմերանցևն օգտագործել է ավելի վաղ Մոսկվայի Վերին առևտրային շարքերի շինարարության ժամանակ ։
Շենքն ունի չորս հարկ։ Համաչափ ճակատն ունի հարկային բաժանում, որն ընդգծվում է տարբեր ձևերի և չափսերի պատուհաններով ։ Առաջին հարկը զարդարված է կոպտատաշ քարով, քիվը զարդարված է դեկորատիվ ատամնիկներով ։ Ճարտարապետը օգտագործել է ճակատի ելուստավորումը էրկերներով։ Շենքի կլորացրած անկյունների վրա կառուցված են բարձր գմբեթներ։ Շենքն առատորեն դեկորացված է բարոկկո ոճի ծեփվածքներով։ Ձևավորման մեջ առկա են վահանազարդեր, մեդալիոններ, բուսական և մարդակերպ տարրեր ։